Италианецът Ару спечели 18-ия етап - Други спортове - Sportal.bg
Италианецът Ару спечели 18-ия етап
11 септември 2014 | 19:57
Италианецът Фабио Ару спечели 18-ия етап на колоездачната обиколка на Испания, а испанецът Алберто Контадор остава лидер в главното индивидуално класиране с аванс от 1 минута и 19 секунди пред британеца Крис Фрум. Ару измина 157-километровото разстояние от А Естрада до Монте Кастрове за 3 часа, 47 минути и 17 секунди. Втори остана Крис Фрум на 1 секунда след победителя, а трети е Алехандро Валверде (Испания) на 13 секунди.
Водачът Алберто Контадор е пети в етапа и остава начело в главното индивидуално класиране с време 71 часа, 38 минути и 37 секунди. Втори е Крис Фрум на 1:19 минути, а трети е Алехандро Валверде на 1:32 минути.